Γ.Α.Σ. Καματερού (χειροσφαίριση γυναικών)

Ο Γυμναστικός Αθλητικός Σύλλογος Καματερού είναι ελληνικό αθλητικό σωματείο που δραστηριοποιείται στην περιοχή του Καματερού, στην Αττική. Ιδρύθηκε στις 9 Νοεμβρίου 1980 ως σωματείο στίβου.«Ιστορία» , πληροφορίες στον επίσημο ιστότοπο του συλλόγου. 

Το γυναικείο τμήμα χειροσφαίρισης αποτελεί νομικά ένα από τα ερασιτεχνικά τμήματα του συλλόγου, το οποίο λειτουργεί από το 2007 και μετά. Οι αθλήτριές του αγωνίζονται με χρώματα το κίτρινο, το κόκκινο, το μαύρο και το σκούρο μπλε. Έδρα όλων των τμημάτων χειροσφαίρισης του συλλόγου αποτελεί το Κλειστό Γυμναστήριο Καματερού.

 Ιστορική αναδρομή 

Κατά την αγωνιστική περίοδο 2016-17 ο σύλλογος διαγωνίστηκε στο Πρωτάθλημα της Α2 Εθνικής Κατηγορίας και ειδικότερα στον 1ο Όμιλο. Έχοντας να συναγωνιστεί έξι αντιπάλους, συγκέντρωσε 12 νίκες σε ισάριθμους αγώνες, με αποτέλεσμα να καταλάβει την κορυφή του τελικού βαθμολογικού πίνακα. Στη συνέχεια αντιμετώπισε σε διαδικασία μπαράζ τους πρωτοπόρους των άλλων δύο Ομίλων, προκειμένου να εξασφαλίσει την άνοδο στην Α1 Εθνική. Στον πρώτο αγώνα επικράτησε του Άρη Θεσσαλονίκης με σκορ 24-15, ενώ στο δεύτερο νίκησε και το Δημοκρίτειο Κομοτηνής με σκορ 17-29. Με τον τρόπο αυτό η ομάδα πέτυχε το στόχο της επιστροφής στην κορυφαία κατηγορία μετά από ένα χρόνο απουσίας.«Επέστρεψαν στην Α1 Καματερό και Άρης», άρθρο στον ιστότοπο Sport24.gr, 10 Απριλίου 2017. Σε ό,τι αφορά το Κύπελλο Ελλάδος, το Καματερό έλαβε μέρος στο Final-4 το οποίο φιλοξενήθηκε μάλιστα στην έδρα του. Δεν κατάφερε να αγωνιστεί στο Μεγάλο Τελικό καθώς ηττήθηκε με σκορ 17-31 από την Αναγέννηση Άρτας.«Ο.Φ.Ν.Ι. - Αναγέννηση Άρτας ο τελικός», άρθρο στον ιστότοπο του ΣΠΟΡ FM, 18 Φεβρουαρίου 2017.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2017-18, ο Γ.Α.Σ. Καματερού λαμβάνει μέρος στο Πρωτάθλημα της Α1 Εθνικής Κατηγορίας που διοργανώνει η Ομοσπονδία Χειροσφαιρίσεως Ελλάδος, καθώς και στο Κύπελλο Ελλάδος. 

Έδρα του συλλόγου είναι το Κλειστό Γυμναστήριο Καματερού. Πρόεδρος του διοικητικού συμβουλίου είναι ο Λεωνίδας Ιωάννου, ενώ καθήκοντα πρώτου προπονητή διατηρεί ο Δανήλος Μενέλαος.

 Τμήματα υποδομής 
Τα τμήματα νεαρών αθλητριών του συλλόγου έχουν μέχρι σήμερα στην τροπαιοθήκη τους: «Πρωταθλητές» , πληροφορίες στον επίσημο ιστότοπο της Ομοσπονδίας Χειροσφαιρίσεως Ελλάδος.
 1 × Πρωτάθλημα Ελλάδος Κορασίδων (2017) «Πρωταθλητής Ελλάδος ο Γ.Α.Σ. Καματερού» , άρθρο στον επίσημο ιστότοπο της Ομοσπονδίας Χειροσφαιρίσεως Ελλάδος, 23 Ιουνίου 2017.
 1 × Πρωτάθλημα Ελλάδος Παγκορασίδων (2014)
 1 × Πρωτάθλημα Ελλάδος Μίνι Κοριτσιών (2013)

 Παραπομπές 

 Εξωτερικοί σύνδεσμοι 
 Γ.Α.Σ. Καματερού, επίσημος ιστότοπος του συλλόγου.

 Κλειστό Γυμναστήριο Καματερού , πληροφορίες στον ιστότοπο Gipeda.gr.

Χειροσφαιριση γυναικες
Κατηγορία:Ιδρύσεις αθλητικών συλλόγων το 2007
Κατηγορία:Ελληνικοί σύλλογοι χειροσφαίρισης